AWEQQAS (SIWEL) — Yal mi ara d-yaweḍ yisali n tmettant n kra n unaẓur, nesḥissif, neqqar-as : « ah limer, … ». Tikelt-a tezzi-d Yef yiwen n ucennay i d-yufraren deg unnar-a deg yiseggasen-nni n tmanyin, wagi d Lmajid Adrar i yettwasnen s yisem n »Mağğa » deg temnaḍt n Uweqas.
Lmajid, d mmi-s n temnaḍt n Buxlifa, ilul deg useggas 1960, yedder temẓi-ines deg Uweqas. Seg-mi yella d amecṭuḥ iḥemmel aẓawan, d aya i t-yeğğan ad yeḍfer abrid n tezlit Taqbaylit s wudem azedgan.
D win yebdan am netta am yilemẓiyen Iqbayliyen yeffuden taẓuri deg akud-nni anda d lɛib ma yecna yiwen. Lmajid yerna-d aqejjir-nniḍen i tezlit Taqbaylit deg Sswaḥel, d acennay wis-sin i d-yessaẓergen tasfift seld Ʃezdin Berquq, imi d netta i d amenzu i yerẓan asalu i ccna s wudem unṣib deg temnaḍin-agi.
Lmajid yecna deg aṭas n tudrin n tmurt n yiqbayliyen, yekka-d mačči yiwet n tzeqqa, anda yecna ḥemmlen-t. TaYect-is tettekkes urfan, tettağğa amdan yettxemmim. Isental i d-yettawi mgaraden, yekkaten-id akk, yecna tayri, tameYra, yerra tajmilt i terbaɛt n yilmeẓyen n Yiqbayliyen (J.S.K), yecna Yef lmeḥna, beṭṭu, timetti d wayen-nniḍen.
Γas akken siwa yiwet n tesfift i d-yeğğa, maca ṣṣut-is mazal ad yettbeɛziq deg allaYen n wid i ti-ḥemmlen akked twacult-is. Yerna Yas akken yuḍen ur yebri ara i tmundult, yeṭṭef di lmizan, yessentaq adinan am zik.
Iḥemmel daYen ad yecnu tuYac n Meɛtub Lwennas, Ḥamiduc, Sliman Ʃazem, Ayt Mengellat, Ayt Meslayen, d waṭas-nniḍen.
Lmajid yeğğa-yaY deg ass n umenzu n Yuct n useggas-agi n 2017, Yef tudert n 58 d aseggas, sebba n yiwen n waṭṭan i yeqqazen deg-s irennu. Sgunfu deg talwit a Mağğa.
Akli Muhubi
SIWEL 221110 Aug 17 UTC
kab_Latn kab_Latn kab_Latn kab_Latn kab_Latn kab_Latn kab_Latn taq_Latn bak_Cyrl